ΓΡΑΠΤΗ ΕΡΩΤΗΣΗ E-3890/02

υποβολή: Robert Goebbels (PSE) προς την Επιτροπή

(13 Ιανουαρίου 2003)

Θέμα: Εκτέλεση του προγράμματος Sapard το 2001

Για την προετοιμασία τωνποψηφίων προς ένταξη χωρών, η Ευρωπαϊκή Ένωση έχει προβλέψει διάφορα προενταξιακά προγράμματα, μεταξύ των οποίων το πρόγραμμα Sapard, που αποσκοπεί στη διευκόλυνση της αναπροσαρμογής των γεωργικών δομών των μελλοντικών χωρών μελών. Ο προϋπολογισμός του προγράμματος Sapard ήταν 520 εκατ. ευρώ το 2000 και 520 εκατ. ευρώ το 2001. Σύμφωνα με την έκθεση Bge, στο τέλος της διετίας, το ποσοστό εκτέλεσης του Sapard ανερχόταν μόλις στο 6,48 %. Κατά τον πρόεδρο του Ελεγκτικού Συνεδρίου, από τα 520 εκατ. που προβλέπονταν για το 2001, μόνο το 9,2 % χρησιμοποιήθηκε, και από το ποσοστό αυτό μόνο ένα εκατομμύριο ευρώ κατέληξαν πράγματι στιςποψήφιες χώρες.

Δημιουργούνται επομένως τα ακόλουθα ερωτήματα:

1. Μπορεί να εξηγήσει η Επιτροπή γιατί από τα 60 εκατ. που εκταμιεύθηκαν το 2001 μόνο 1 εκατ. ευρώ χρησιμοποιήθηκε πράγματι για τη χρηματοδότηση διαρθρωτικών ενισχύσεων στιςποψήφιες χώρες·

2. Ποιοί ενδιάμεσοι και άλλοι σύμβουλοι εισέπραξαν τη διαφορά· Μπορεί η Επιτροπή να δώσει τον πίνακα με τα ονόματά τους·

Απάντηση του κ. Fischler εξ ονόματος της Επιτροπής

(10 Φεβρουαρίου 2003)

Οι πληρωμές της Επιτροπής το 2001 στο πλαίσιο προγραμμάτων Sapard ανήλθαν σε 30 491.677ευρώ. Για λεπτομέρειες, σας παραπέμπουμε στο τμήμα 7 και στα σχετικά παραρτήματα της ετήσιας έκθεσης Sapard για το 2001. Το μεγαλύτερο μέρος του ποσού αυτού αντιστοιχούσε σε προκαταβολές που καταβλήθηκαν σε δικαιούχους χώρες. Οι προκαταβολές αυτές αποτελούν διευκόλυνση από απόψεως ρευστών προκειμένου να χρησιμοποιηθούν αποκλειστικά για την πληρωμή της κοινοτικής συνεισφοράς σε τελικούς δικαιούχους.

Σύμφωνα με τους χρηματοδοτικούς κανόνες που καθορίζονται στην πολυετή συμφωνία που συνάφθηκε με κάθε χώρα, περαιτέρω πληρωμές πραγματοποιούνται όσον αφορά δαπάνες τηςποψήφιας χώρας. Η εν λόγω επιστροφή μπορεί να πραγματοποιηθεί μόνον όταν η δικαιούχος χώρα έχει πραγματοποιήσει επιλέξιμες δαπάνες και έχειποβάλει τις σχετικές αιτήσεις στην Επιτροπή για αποζημίωση. Αυτή, με τη σειρά της, εξαρτάται από τηνποβολή αιτήσεων επιστροφής των δαπανών από τον τελικό δικαιούχο τηςποψηφίας χώρας στο γραφείο Sapard. Αυτό μπορεί να συμβεί, ανάλογα με τον τύπο του έργου, πολλούς μήνες μετά την έγκριση του έργου, όπως συμβαίνει στα κράτη μέλη.

Όπως ανέφερε το Ελεγκτικό Συνέδριο στην ετήσια έκθεση του για το 2001, πληρωμές από την Επιτροπή σχετικά με την επιστροφή δαπανών που πραγματοποιήθηκαν από τελικούς δικαιούχους κατά το έτος αυτό πραγματοποιήθηκαν σε δύο χώρες, τη Βουλγαρία και την Εσθονία, και ανήλθαν σε 1 περίπου εκατ. ευρώ. Αυτό οφείλεται στο ότι μόνον τα δύο αυτά κράτη είχαν θέσει σε εφαρμογή το μέσο Sapard για χρονική περίοδο η οποία ήταν αρκετά μεγάλη προκειμένου να μπορέσει η Επιτροπή να προβεί σε πληρωμή αποζημιώσεων. Μπορεί να σημειωθεί εδώ ότι, μέχρι το τέλος του 2002, οι πληρωμές αποζημιώσεων από την Επιτροπή σχεδόν δεκαπλασιάστηκαν.

Το ποσό που καταβλήθηκε από την Επιτροπή στους οργανισμούς εφαρμογής σε κάθε χώρα αλλά το οποίο δεν έχει ακόμη καταβληθεί στους τελικούς δικαιούχους, παραμένει σε κάθε χώρα στον λογαριασμό ευρώ του Sapard (λογαριασμός που έχει ανοιχθείπό την ευθύνη της δικαιούχου χώρας σε χρηματοοικονομικό ίδρυμα, και ο οποίος αποφέρει τόκο).

Κατά συνέπεια, δεν θα μπορούσε να χρησιμοποιηθεί καμία προκαταβολή από τα 30,5 εκατ. ευρώ για ενδιάμεσους και άλλους συμβούλους.